Դենիս Դավիդով (ֆուտբոլիստ)

Դենիս Ալեքսեևիչ Դավիդով (, ), ռուս ֆուտբոլիստ, «Նիժնի Նովգորոդի» հարձակվող։

Ակումբային կարիերա

Վաղ տարիներ 
Դենիս Դավիդովն սկսել է զբաղվել ֆուտբոլով 6 տարեկանում «Տորպեդո-ԶԻԼ» դպրոցում (հետագայում՝ «Մոսկվա» ակումբ)։ Առաջին մարզիչը եղել է Վասիլի Միխայլովիչ Ժուպիկով։ 2010 թվականի ամռանը, երբ թիմը կազմալուծվել է, տեղափոխվել է «Սպարտակ», որտեղ 2012 թվականին ավարտել է Ֆ․ Չերենկովի անվան ակադեմիան։

«Սպարտակ» (Մոսկվա) 
2012/13 մրցաշրջանում սկսել է խաղալ «կարմիր-սպիտակների» երիտասարդական թիմում։ «Սպարտակի» հիմնական կազմում իր առաջին հանդիպումն անցկացրել է 2013 թվականի սեպտեմբերի 28-ին՝ 11-րդ տուրի՝ «Զենիթի» դեմ արտագնա խաղի 88-րդ րոպեին փոխարինելով Յուրա Մովսիսյանին։ «Սպարտակի» նոր գլխավոր մարզչի՝ Մուրատ Յակինի գալուց հետո Դավիդովը պարբերաբար դուրս է գալիս փոխարինման։ 2014 թվականի օգոստոսի 17-ին մասնակցել է իր ակումբի հաղթական խաղին ընդդեմ ԲԿՄԱ-ի (1:0)՝ հանդիպման 67-րդ րոպեին փոխարինելով Աբդուլ Մաջիդ Ուորիսին։

2014 թվականի սեպտեմբերի 5-ին մասնակցել է «Օտկրիտիե Արենա» մարզադաշտի բացման խաղին՝ դուրս գալով փոխարինման։

2015 թվականի մարտի 8-ին «Կրասնոդար» ակումբի դեմ խաղում կատարել է գոլային փոխանցում Քուինսի Փրոմեսin։ Մարտի 15-ին մոսկովյան «Դինամո» ակումբի դեմ խաղում դաշտ է դուրս եկել թիմի մեկնարկային կազմում, իսկ «Տորպեդո» ակումբի դեմ հաջորդ հանդիպման ընթացքում խաղադաշտում անցկացրել է 90 րոպե՝ նորից կատարելով գոլային փոխանցում Քուինսի Փրոմեսին։ Հոկտեմբերի 25-ին «Դինամո» ակումբի դեմ խաղում խփել է իր առաջին գոլը «Սպարտակի» կազմում Ռուսաստանի Պրեմիեր լիգայում, ինչպես նաև կատարել է գոլային փոխանցում։

2016/17 մրցաշրջանում խաղացել է «կարմրասպիտակների» ֆարմ-ակումբում՝ «Սպարտակ-2»-ում, որի կազմում խփել է 13 գոլ և կատարել 9 գոլային փոխանցում։ «Սպարտակի» հիմնական կազմում անցկացրել է ընդհանուր առմամբ 4 խաղ։

2017/18 մրցաշրջանում նորից խաղացել է «Սպարտակ-2»-ում՝ խփելով 2 գոլ և կատարելով 2 գոլային փոխանցում։ «Սպարտակի» հիմնական կազմում մասնակցել է 1 խաղի Ռուսաստանի գավաթի խաղարկության 1/8 եզրափակչում ընդդեմ «Սպարտակ-Նալչիկի»՝ այդ խաղում կատարելով 2 գոլային փոխանցում Լորենսո Մելգարեխոյին։

2019 թվականի փետրվարի 19-ին Սպարտակ ակումբի հետ Դավիդովի պայմանագիրը խզվել է երկկողմ համաձայնությամբ։

Վարձավճարներ 
2016 թվականի փետրվարին վարձավճարով տեղափոխվել է չեխական «Մլադա-Բոլեսլավ» ակումբ, բայց երիտասարդական թիմի խաղերում ստացել է վնասվածք և հիմնական թիմում չանցկացնելով ոչ մի խաղ՝ վերադարձել է «Սպարտակ»։

2018 թվականի հունիսի 19-ից մինչև տարվա վերջ վարձավճարով տեղափոխվել է Յուրմալայի «Սպարտակ» ակումբ։ 2018 թվականի հունիսի 22-ին կատարել է իր նորամուտը ՌՖՇ ակումբի դեմ տնային խաղում (0:2)՝ փոխարինելով Օլեգ Դմիտրիևին։ 2018 թվականի հուլիսի 6-ին Լատվիայի գավաթի խաղարկության 1/8 եզրափակչի՝ «Գետտո» ակումբի դեմ արտագնա խաղում (8:1) խփել է իր առաջին գոլը թիմի կազմում։ 2018 թվականի հուլիսի 22-ին խփել է իր առաջին գոլը բարձրագույն լիգայում՝ գրավելով «Ելգավա» ակումբի դարպասը (4:1)․ այդ խաղում կատարել է գոլային փոխանցում Եվգենի Կոբզարին։

«Նիժնի Նովգորոդ» 
2019 թվականի փետրվարի 21-ին Դավիդովը կես տարով պայմանագիր է կնքել «Նիժնի Նովգորոդի» հետ։ Նոր ակումբի կազմում իր նորամուտը կատարել է ՖԱԼ 2018/19 մրցաշրջանի 25-րդ տուրի՝ «Սոչիի» դեմ խաղում (0:0), որի 88-րդ րոպեին փոխարինել է Պավել Իգնատովիչին։ 2019 թվականի մարտի 24-ին 28-րդ տուրի՝ Մոսկվայի «Սպարտակ-2» ակումբի դեմ խաղում դաշտ դուրս գալով թիմի մեկնարկային կազմում՝ խփել է իր առաջին գոլը հօգուտ «Նիժնի Նովգորոդի»։

Կարիերան հավաքականում 
2013 թվականի Դավիդովը կատարել է իր նորամուտը Ռուսաստանի երիտասարդական հավաքականում։

2014 թվականի հոկտեմբերի 31-ին ընդգրկվել է Ռուսաստանի ազգային հավաքականի ընդլայնված հայտացուցակում Ավստրիայի և Հունգարիայի դեմ խաղերից առաջ։ 2015 թվականի մարտի 31-ին Ղազախստանի հավաքականի դեմ ընկերական խաղում կատարել իր նորամուտը ազգային հավաքականում՝ հանդիպման 2-րդ խաղակեսում փոխարինելով Դմիտրի Տորբինսկուն։

Ձեռքբերումներ

Ակումբային 
 «Սպարտակ» (Մոսկվա)
  Ռուսաստանի չեմպիոն – 2016/17
 Ռուսաստանի Սուպերգավաթի խաղարկության դափնեկիր – 2017
 Ռուսաստանի երիտասարդական առաջնության հաղթող – 2012/13
 «Սպարտակ-2» (Մոսկվա)
 ՊՖԼ առաջնության հաղթող – 2014/15 («Արևմուտք» տարածաշրջան)

Հավաքականում 
 Ռուսաստան (մինչև 19)
 Գրանատկինի հիշատակին նվիրված մրցաշարի հաղթող – 2013

Վիճակագրություն

Ակումբային

Հավաքականի խաղեր

Ծանոթագրություններ 

Ռուս ֆուտբոլիստներ
Ռուսաստանի հավաքականի ֆուտբոլիստներ
Սպարտակ Մոսկվայի ֆուտբոլիստներ
Նիժնի Նովգորոդի ֆուտբոլիստներ
Ֆուտբոլի հարձակվողներ
Ռուսաստանի Պրեմիեր Լիգայի խաղացողներ